- Colosas
- ←
- 4
- →

4
1 Chakayo akhes ay ap-apo, ilaenyo ta ikkanyo nan nalenteg ya osto isnan faayo, tay ammoyo ay olay akhes chakayo et wad-ay nan Apoyo id chaya.
Nan Tokhon isnan Am-in ay Mamati
2 Ipapatiyo ay enlowalo. Siya, ippeyyo nan semekyo isnan lowaloyo ya kad-in enyaman kayo akhes ken Apo Dios. 3 Omilol-owalo kayo akhes. Kedchawenyo ken Apo Dios ta omagtan is wayami ay mangipalawag isnan kalina,* Nan osto ay naisolat isnan Griego isna et, “Kedchawenyo ta tekwafan Apo Dios ken chakami nan pantew pala isnan kalina” ta ipaammomi nan sikhod ay egay naipaammo maipoon ken Cristo. Siya sa nan khotok nan maifabfalochak idwani. 4 Omilowalo kayo ta ilatlatakko koma nan maipoon ken siya ay lebfengko ay angnen.
5 Ilaenyo ta nongnongenyo akhes nan am-in ay ikkanyo isnan sakhang nan egay namati, ya eestenyo nan makikadwaanyo ken chaicha ta maawis cha.† Nan osto ay naisolat isnan Griego isnan et, “sobfotenyo nan timpo.” 6 Sa et ilaenyo ta ad-i entamnay nan enkak-aliyanyo mod-i ket enlamsit‡ Nan osto ay naisolat isnan Griego isna et, “Ilaenyo ta khawis ya naasinan nan enkak-aliyanyo.” sa yo't ammowen nan ikkanyo ay manongfat isnan olay sino.
Nan Pengpeng nan Solat Pablo
7 Idwani, si Tikico nan ifaak ken chakayo ay mangipaammo isnan am-in ay maang-angnen ken sak-en. Siya nan laylaychek ya kaaafolot ay ib-a ay makidkidno ken sak-en ay ensilfi ken Apo Jesus. 8 Nan pangkhepko isnan mamaalak ken siya et ta pabfikasena nan semekyo isnan cha na mangipaammowan isnan kasasaadmi ay wad-ay isna. 9 Ipafowegko akhes ken siya nan kaaafolot ya laylaychek ay ib-a ay mid kasin teken mod-i si Onesimo ay kailiyanyo. Chaicha nan mangipachamag isnan am-in ay naik-ikkan isna.
10 Pakpakomostaen Aristarco chakayo. Siya nan ib-ak ay mabfafalod isna. Olay si Marcos ay kayong Bernabe et pakpakomostaena chakayo. (Apchas kayo et nafag-an isnan ikkanyo ken siya. Khakhawisenyo ya nonongnongenyo siya mo omey issa.) 11 Wad-ay akhes isna si Jesus ay makwanin Justo, et pakpakomostaena chakayo. Kecheng nan naycha'y tolo is Judio§ Nan osto ay naisolat isnan Griego isna et, “Kecheng nan naycha'y tolo is nasegyatan” isnan cheycha'y makidkidno ken sak-en maipoon isnan en-ap-apowan Apo Dios. Inmipabpafikas cha tet-ewa.
12 Olay akhes si Epafras ay kailiyanyo ya faan Cristo Jesus et pakpakomostaena chakayo. Kad-in sesemkena ya eestena ay mangilowalo ken chakayo ta maengngan nan pammatiyo, ya ta maid enchwadchwaanyo maipoon isnan am-in ay nemnem Apo Dios. 13 Sak-en nan manistikho ay nakakhet siya ay enchono isnan enkhawisanyo, ya nan mamati id Laodicea ya id Hierapolis. 14 Si Lucas ay laylaychen tako ay choktor, ya olay si Demas et pakpakomostaencha chakayo.
15 Maichalan ken chakayo pakomostaek nan iib-a issa id Laodicea, ya ken Nimfas ya nan am-in ay mamati ay maam-among isnan afongna. 16 Et mo kinwasyo ay finasa nan nay ay solatko, ipafasayo akhes isnan maam-among ay mamati id Laodicea. Ya ilaenyo ta fasaenyo akhes nan solat ay inpaiyeyko ken chaicha. 17 Sa yo't akhes ifaag ken Arkipo nan kanak, “Ilaem ta ikwasmo koma nan chono ay inpadnon Apo Jesus ken sik-a.”
18 Sak-en akhes ay kayongyo ay Pablo et chadlos sak-en* Nan osto ay naisolat isnan Griego isna et, “isnan limak kannay.” nan mensolat idwani: Komosta kayo. Ad-iyo lidlidchongan nan maifabfalochak.
Asop ya wad-ay nan fachang Apo Dios ken chakayo.

- Colosas
- ←
- 4
- →

*4:3 Nan osto ay naisolat isnan Griego isna et, “Kedchawenyo ta tekwafan Apo Dios ken chakami nan pantew pala isnan kalina”

†4:5 Nan osto ay naisolat isnan Griego isnan et, “sobfotenyo nan timpo.”

‡4:6 Nan osto ay naisolat isnan Griego isna et, “Ilaenyo ta khawis ya naasinan nan enkak-aliyanyo.”

§4:11 Nan osto ay naisolat isnan Griego isna et, “Kecheng nan naycha'y tolo is nasegyatan”

*4:18 Nan osto ay naisolat isnan Griego isna et, “isnan limak kannay.”

© 1992 WBT